મહાભારતના રચયિતા મહર્ષિ વેદવ્યાસથી ભાગ્યેજ કોઈ ભારતીય અજાણ હશે. પ્રાચીન ભારતીય ગ્રંથોમાં મહર્ષિ વેદ વ્યાસને પ્રથમ ગુરુનો દરજ્જો પ્રાપ્ત છે. તેથી જ ગુરુ પૂર્ણિમા વેદવ્યાસને સમર્પિત છે. મહર્ષિ વેદવ્યાસ અજર અને અમર માનવામાં આવે છે. તેમને ભગવાન વિષ્ણુના અવતાર માનવામાં આવે છે. તેમનું પુરું નામ કષ્ણદૈપાયન વ્યાસ હતું. મહર્ષિ વેદ વ્યાસે જ વેદો અને 18 પુરાણો તેમજ મહાભારત મહાગ્રંથની રચના કરી હતી. તેમના કથનોને શબ્દદેહ તેમના પરમ શિષ્ય એવા ગણપતિએ આપ્યો હતો. મહર્ષિના આ સિવાયના શિષ્યોમાં ઋષિ જૈમિન, વૈશમ્પાયન, મુનિ સુમન્તુ,રોમહર્ષણ વિગેરે શામેલ હતા.